Document ID: /roh_data/filtered/fineweb-2-filterrobots_roh.jsonl.gz/11600

L’organisaziun per la defensiun dals dretgs umans «Amnesty International» crititgescha che las furniziuns d’armas en l’Irac sur onns ora saja ina da las raschuns dals acts da terror da l'organisaziun terroristica «Stadi Islamic».
En ses ultim rapport crititgescha Amnesty international las fatschentas cun armas cunzunt er dals 5 stadis commembers permanents el Cussegl da segirezza da l’ONU.
Il «Stadi Islamic» haja en l’Irac in access enorm ad armas pervi che ils arsenals en l’Irac na vegnan betg controllads e survegliads, l’organisaziun pretenda uss dapli controllas.
RR novitads 08:00